Miolje

Stigla je jesen, a s njom i Miolje, crkveni god u naše župe u Cerni posvetite svetom Mihovilu. Kraj je devetog miseca. Još je uvik toplo. Beremo jabuke za kalotke i coku, a i rano grožđe za vino i sok. Mama pravi pekmez od plavi' šljiva i zimnicu od paprike koja je ostala u bašće još mala i kržljava.

Dada razmišlja o pečenki jer će skoro kirbaj. Valjda će jedno veće prase bit dovoljno. Ispeko je rakiju, a bit će i vina. Za ženskadiju nek razmišlja mama koja se već pripravila za pečenje pracni, medenjaka i breskvica. Ja ću joj pomoć uvaljat i' u crvenu boju i šećer da budu što lipše. Kuću smo okrečili i sve poredili. Dado je pokosio dvorište.

Miolje je osvanilo sunčano. Od jutra smo poslovali oko šporeta pristavljajući supu i

 sarmu. Morali smo stić i na misu. Danas ću se ponovit u nove stvari što mi je kupila mama.

Nakon mise je počela pristizat familija u kola. Dada je pripremio mista u šljiviku za njiove konje. Nakosio je trave i sipo vode u ampere.

Mislili smo da su svi već stigli i taman se prekrižili da počnemo jist kad se zalupiše vrata od ajnforta i začuje svirka. Stigo je bać Josa dobro podgasit i zapivo bećarac. Nije divanio s većinom familije i svi smo se zledali u čudu.

Prkošljivo nas je promatro.

Dado ipak iziđe prid njega i ponudi ga da sidne. On je očima šaro od jednog do drugog i vragolasto pocikivo. Sve ga je to zabavljalo.

Njegov je glavni posov bio da sidi u birtiji i pije. Žena ga je ostavila. Dice nisu imali, a zemlju je d'o u arendu.

Plati sviračima i oni ojdoše, a on privati dadin poziv i sidne. Mama mu je nasula supu u tanjur. On se prekriži i počne jist, a za njim i ostali.

On nam je isto rod. O praštanju je govorio i velečasni na misi. Sad je bio red da to pokažemo na dilu. Ipak je Miolje crkveni god i vrime da se vidi rod, kaki god da je.

 Sara Baletić, 8.a